ddrg/super_eurlex huggingface dataset:
A Tanács határozata

(1994. június 27.)

az Európai Közösség és Ausztrália között létrejött, a tudományos és műszaki együttműködésről szóló megállapodás megkötéséről

(94/457/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 130. cikkére, a 228. cikk (2) bekezdésének első mondatával és a 288. cikk (3) bekezdése első albekezdésével összefüggésben,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a Közösség és Ausztrália a kölcsönös érdeklődésre számot tartó területeken konkrét kutatási programokat végez;

mivel a tudományos és műszaki együttműködés céljából Ausztrália Kormánya és az Európai Közösség Bizottsága között, 1986. november 12-én létrejött egyezmény keretei között szerzett múltbeli tapasztalatok alapján mindkét fél kifejezte azon óhaját, hogy még hivatalosabb kereteket teremtsenek a tudományos és műszaki együttműködés végzésére;

mivel 1992. május 21-i határozatában a Tanács felhatalmazta a Bizottságot, hogy a Közösség és Ausztrália közötti tudományos és műszaki együttműködés céljával kötendő megállapodásról tárgyalásokat folytasson;

mivel a Közösség és Ausztrália az együttműködéstől kölcsönös hasznot vár;

mivel a Szerződés vonatkozó rendelkezéseinek sérelme nélkül sem a megállapodás, sem pedig a megállapodás értelmében folytatott tevékenységek nem érintik a tagállamok egyetlen arra vonatkozó hatáskörét sem, hogy Ausztráliával kétoldalú tevékenységeket folytassanak a tudomány, a technológia, a kutatás és fejlesztés terén, és adott esetben ilyen célú megállapodásokat kössenek;

mivel ezt a megállapodást a Közösség nevében 1994. február 23-án Canberrában aláírták;

mivel az Európai Közösség és Ausztrália közötti tudományos és műszaki együttműködésről szóló megállapodást jóvá kell hagyni

A KÖVETKEZŐKÉPPEN HATÁROZOTT:

1. cikk

Az Európai Közösség és Ausztrália között létrejött, a tudományos és műszaki együttműködésről szóló megállapodás a Közösség nevében jóváhagyásra kerül.

A megállapodás szövegét csatolták e határozathoz.

2. cikk

A megállapodás 11. cikkében előírt értesítést a Tanács elnöke küldi meg.

Kelt Brüsszelben, 1994. június 27-én.

a Tanács részéről

az elnök

C. Simitis

[1] HL C 181., 1993.7.3., 9. o.

[2] HL C 315., 1993.11.22.

[3] HL C 304., 1993.11.10., 3. o.

--------------------------------------------------
A Tanács határozata

(1994. június 17.)

az Európai Közösségnek és az Európai Atomenergia- közösségnek az Európai Iskolák alapszabályát meghatározó egyezmény aláírására és megkötésére való felhatalmazásáról

(94/557/EK, Euratom)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 235. cikkére,

tekintettel az Európai Atomenergia-közösséget létrehozó szerződésre és különösen annak 203. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel az Európai Közösségek igyekeznek biztosítani, hogy alkalmazottaik gyermekei az Európai Iskolákban közös oktatásban részesüljenek, és ezáltal a közösségi intézmények megfelelő működését biztosítsák és ezek feladatai végrehajtását megkönnyítsék; mivel ennek érdekében 1957. április 12-én az alapító tagállamok aláírták az Európai Iskolák alapszabályát meghatározó egyezményt;

mivel a Tanács és a Tanács keretében ülésező oktatásügyi miniszterek 1990. május 31-én hangsúlyozták, hogy egy új egyezménytervezetet kell létrehozni az Európai Iskolákra vonatkozóan azzal a céllal, hogy biztosítani lehessen az Iskolák hatékonyabb működtetését és a Közösségnek az Iskolákban játszott szerepe nagyobb mértékű elismerését;

mivel a Közösségek részvétele az említett egyezmény végrehajtásában az Európai Közösség és az Európai Atomenergia-közösség céljai elérésének szükséges feltétele;

mivel az Európai Közösség és az Európai Atomenergia-közösség az egyezményben megállapított szabályokból származó hatásköre gyakorlásával és az egyezmény feltételeinek megfelelően elfogadandó jövőbeni jogszabályok által vesz részt az egyezmény végrehajtásában;

mivel ennek megfelelően szükséges, hogy az Európai Közösségek megkössék az említett egyezményt;

mivel az ennek a határozatnak az elfogadásához rendelkezésre álló kizárólagos intézkedési hatáskörök az Európai Közösséget létrehozó szerződés 235. cikkében és az Európai Atomenergia-közösséget létrehozó szerződés 203. cikkében meghatározott hatáskörök,

A KÖVETKEZŐKÉPPEN HATÁROZOTT:

1. cikk

Az Európai Közösség és az Európai Atomenergia-közösség jóváhagyja az Európai Iskolák alapszabályát meghatározó egyezményt.

Az egyezmény szövegét csatolták e határozathoz.

2. cikk

A Tanács elnöke felhatalmazást kap annak az egyezménynek az aláírására felhatalmazott személy vagy személyek kijelölésére, amelynek eredményeként az egyezmény kötelező érvényű lesz az Európai Közösségre és az Európai Atomenergia-közösségre, illetve az egyezmény 33. cikkének megfelelően felhatalmazást kap a jóváhagyási okmány letétbe helyezésére felhatalmazott személy kijelölésére.

Kelt Luxembourgban, 1994. június 17-én.

a Tanács részéről

az elnök

Th. Mikroutsikos

[1] HL C 93., 1993.4.2, 1. o.

[2] HL C 128., 1994.5.9

--------------------------------------------------
A Tanács határozata

(1994. július 18.)

az Európai Közösség és az Indiai Köztársaság között létrejött, a partnerségről és a fejlesztésről szóló együttműködési megállapodás megkötéséről

(94/578/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. és 130y. cikkére, összefüggésben 228. cikke (2) bekezdésének első mondatával és (3) bekezdésének első albekezdésével,

tekintettel a Bizottság javaslatára [1],

tekintettel az Európai Parlament véleményére [2],

mivel a Szerződés 130. cikke értelmében a Közösség fejlesztési együttműködés terén folytatott politikájának ösztönöznie kell a fejlődő országok fenntartható gazdasági és társadalmi fejlődését, a zökkenőmentes és fokozatos integrálódását a világgazdaságba, valamint ezen országokban a szegénység elleni küzdelmet,

mivel a külkapcsolatok terén megfogalmazott célkitűzéseinek elérése érdekében a Közösségnek jóvá kell hagynia az e határozatban említett megállapodást,

A KÖVETKEZŐKÉPPEN HATÁROZOTT:

1. cikk

Az Európai Közösség és az Indiai Köztársaság között létrejött, a partnerségről és a fejlesztésről szóló együttműködési megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A megállapodás 29. cikkében előírt értesítést a Közösség nevében a Tanács elnöke küldi meg [3].

3. cikk

A tagállamok képviselőinek támogatásával a Közösséget a Bizottság képviseli a megállapodás 22. cikkében előírt vegyesbizottságban.

4. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1994. július 18-án.

a Tanács részéről

az elnök

K. Kinkel

[1] HL C 103., 1993.4.14., 8. o.

[2] HL C 128., 1994.5.9.

[3] HL L 223., 1994.8.27., 35. o.

--------------------------------------------------
A Bizottság határozata

(1994. június 17.)

az Európai Iskolák alapszabályának megállapításáról szóló egyezmény megkötéséről

(94/558/ESZAK)

AZ EURÓPAI KÖZÖSSÉGEK BIZOTTSÁGA,

tekintettel az Európai Szén- és Acélközösséget létrehozó szerződésre, és különösen annak 95. cikke első bekezdésére,

a Tanács egyetértésével,

a tanácsadó bizottsággal folytatott konzultációt követően,

mivel az Európai Szén- és Acélközösség fontosnak tartja, hogy gondoskodjon arról, hogy alkalmazottainak gyermekei az Európai Iskolákban nyújtott közös oktatásban vehessenek részt, és így biztosítsa a közösségi intézmények megfelelő működését, valamint megkönnyítse ezen intézmények számára feladataik teljesítését; mivel e célból 1957. április 12-én az eredeti tagállamok aláírták az Európai Iskolák alapszabályának megállapításáról szóló egyezményt;

mivel 1990. május 31-én a Tanács, valamint a Tanács keretében ülésező oktatási miniszterek az Európai Iskolák tekintetében új egyezmény elkészítését sürgették abból a célból, hogy hatékonyabbá váljon az iskolák működése, illetve, hogy e téren fokozottabban elismerjék a Közösség szerepét;

mivel az Európai Szén- és Acélközösségnek az említett egyezmény végrehajtásában való részvételére a közösségi célkitűzések elérésének biztosítása érdekében van szükség;

mivel az Európai Szén- és Acélközösség az egyezmény végrehajtásában az egyezményben meghatározott szabályokból, illetve az egyezmény rendelkezéseivel összhangban elfogadott jövőbeli jogi aktusokból eredő jogainak gyakorlása révén vesz részt;

mivel ennek megfelelően szükséges, hogy az Európai Szén- és Acélközösség megkösse az említett egyezményt;

mivel e határozat elfogadásához egyedül az ESZAK-Szerződés 95. cikkében meghatározott hatáskör áll rendelkezésre,

A KÖVETKEZŐKÉPPEN HATÁROZOTT:

1. cikk

Az Európai Iskolák alapszabályának megállapításáról szóló egyezményt az Európai Szén- és Acélközösség nevében a Bizottság elfogadja. Az egyezmény szövegét csatolták e határozathoz [1].

2. cikk

A jóváhagyó okiratot az egyezmény 33. cikkével összhangban a Bizottság elnöke helyezi letétbe.

Kelt Luxembourgban, 1994. június 17-én.

a Bizottság részéről

Jacques Delors

az elnök

[1] HL L 212., 1994.8.17., 3. o.

--------------------------------------------------
A Bizottság határozata

(1994. szeptember 20.)

az Albániából származó és onnan érkező halászati termékekkel és kéthéjú kagylókkal kapcsolatos egyes intézkedésekről

(EGT vonatkozású szöveg)

(94/621/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 92/438/EK határozattal [1] módosított, a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló, 1991. július 15-i 91/496/EGK tanácsi irányelvre [2] és különösen annak 18. cikke (1) bekezdésére,

tekintettel a legutóbb a 92/118/EGK irányelvvel [3] módosított, a harmadik országokból a Közösségbe behozott termékek állat-egészségügyi ellenőrzésére irányadó elvek megállapításáról szóló, 1990. december 10-i 90/675/EGK tanácsi irányelvre [4] és különösen annak 19. cikke (1) bekezdésére,

mivel Albániában koleramegbetegedéseket észleltek;

mivel a kolera jelentkezése Albániában súlyos veszélyt jelenthet a közegészségre; ez megköveteli, hogy közösségi szinten sürgősen elfogadják a szükséges védekezési intézkedéseket a halászati termékekkel és a kéthéjú kagylókkal kapcsolatosan;

mivel az albán hatóságok egészségügyi garanciáinak hiányában meg kell tiltani az Albániából származó és onnan érkező halászati termékek és kéthéjú kagylók behozatalát,

ELFOGADTA EZT A HATÁROZATOT:

1. cikk

A tagállamok megtiltják az Albániából származó vagy onnan érkező halászati termékek és kéthéjú kagylók behozatalát.

2. cikk

A tagállamok módosítják a behozatalra alkalmazott intézkedéseiket annak érdekében, hogy összhangba hozzák azokat e határozattal. Erről haladéktalanul tájékoztatják a Bizottságot.

3. cikk

Ezt a határozatot 1994. október 31-ig kell alkalmazni.

4. cikk

Ennek a határozatnak a tagállamok a címzettjei.

Kelt Brüsszelben, 1994. szeptember 20-án.

a Bizottság részéről

René Steichen

a Bizottság tagja

[1] HL L 243., 1992.8.25., 27. o.

[2] HL L 268., 1991.9.24., 56. o.

[3] HL L 62., 1993.3.15., 49. o.

[4] HL L 373., 1990.12.31., 1. o.

--------------------------------------------------
A Bizottság határozata

(1994. október 14.)

az Albániából származó és onnan érkező halászati termékekkel és kéthéjú kagylókkal kapcsolatos egyes intézkedésekről szóló 94/621/EK határozat módosításáról

(EGT vonatkozású szöveg)

(94/671/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 92/438/EGK határozattal [1] módosított, a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, a 90/425/EGK és a 90/675/EGK irányelv módosításáról szóló, 1991. július 15-i 91/496/EGK tanácsi irányelvre [2] és különösen annak 18. cikkére,

tekintettel a legutóbb a 92/118/EGK irányelvvel [3] módosított, a Közösségbe harmadik országokból érkező termékek állat-egészségügyi ellenőrzésének szervezésére irányadó elvek megállapításáról szóló, 1990. december 10-i 90/675/EGK tanácsi irányelvre [4] és különösen annak 19. cikkére,

mivel Albániában koleramegbetegedéseket észleltek;

mivel a kolera jelentkezése Albániában súlyos veszélyt jelenthet a közegészségre;

mivel a Bizottság a 94/621/EK határozat [5] által elfogadta a szükséges intézkedéseket a halászati termékek és a kéthéjú kagylók tekintetében;

mivel a védekezési intézkedéseket ki kell terjeszteni a csigákra és a békákra, illetve az azokból készült termékekre;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 94/621/EGK irányelv a következőképpen módosul:

1. A cím helyébe a következő szöveg lép:

"A Bizottság 1994. szeptember 20-i határozata az Albániából származó és onnan érkező egyes élő állatokkal és állati termékekkel kapcsolatos védekezési intézkedésekről"

2. Az 1. cikk helyébe a következő szöveg lép:

"1. cikk

A tagállamok megtiltják az Albániából származó vagy onnan érkező halászati termékek, kéthéjú kagylók, csigák és békák, illetve az azokból készült termékek behozatalát."

2. cikk

A tagállamok módosítják az általuk alkalmazott behozatali intézkedéseket annak érdekében, hogy azokat összhangba hozzák e határozattal. Erről tájékoztatják a Bizottságot.

3. cikk

Ennek a határozatnak a tagállamok a címzettjei.

Kelt Brüsszelben, 1994. október 14-én.

a Bizottság részéről

René Steichen

a Bizottság tagja

[1] HL L 243., 1992.8.25., 27. o.

[2] HL L 268., 1991.9.24., 56. o.

[3] HL L 62., 1993.3.15., 49. o.

[4] HL L 373., 1990.12.31., 1. o.

[5] HL L 246., 1994.9.21., 25. o.

--------------------------------------------------
A Tanács és a Bizottság határozata

(1994. december 19.)

az egyrészről az Európai Közösségek és azok tagállamai, másrészről a Bolgár Köztársaság közötti Európa-megállapodás megkötéséről

(94/908/ESZAK, EK, Euratom)

AZ EURÓPAI UNIÓ TANÁCSA,

AZ EURÓPAI KÖZÖSSÉGEK BIZOTTSÁGA,

tekintettel az Európai Szén- és Acélközösséget létrehozó szerződésre, és különösen annak 95. cikkére,

tekintettel az Európai Gazdasági Közösséget létrehozó szerződésre, és különösen annak 238. cikkére, a 228. cikk (2) bekezdésének második mondatával és a 228. cikk (3) bekezdésének második albekezdésével összefüggésben,

tekintettel az Európai Atomenergia-közösséget létrehozó szerződésre, és különösen annak 101. cikke második bekezdésére,

a Tanácsadó Bizottsággal folytatott konzultációt követően a Tanács egyhangú egyetértésével,

tekintettel az Európai Parlament hozzájárulására [1],

tekintettel a Tanácsnak az Európai Atomenergia-közösséget létrehozó szerződés 101. cikke alapján adott jóváhagyására,

mivel az Európai Szén- és Acélközösséget létrehozó szerződésnek különösen a 2. és 3. cikkében meghatározott közösségi célok elérése érdekében a Brüsszelben 1993. március 8-án aláírt, az egyrészről az Európai Közösségek és azok tagállamai, és másrészről a Bolgár Köztársaság közötti Európa-megállapodást jóvá kell hagyni; mivel a Szerződés nem rendelkezett az e határozatban szereplő valamennyi esetről,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösségek és azok tagállamai, és másrészről a Bolgár Köztársaság közötti Európa-megállapodást, az ehhez csatolt jegyzőkönyveket, levélváltásokat és nyilatkozatokat a Tanács és a Bizottság az Európai Közösség, az Európai Szén- és Acélközösség és az Európai Atomenergia–közösség nevében jóváhagyja.

A megállapodás szövegét, a jegyzőkönyveket és a záróokmányt csatolták e határozathoz.

2. cikk

(1) A Társulási Tanácson belül a Közösség által képviselendő álláspontot a Tanács határozza meg a Bizottság javaslata alapján, vagy adott esetben a Bizottság határozza meg, mindkét esetben az Európai Közösséget létrehozó szerződés vonatkozó rendelkezéseivel összhangban.

(2) Az Európa-megállapodás 106. cikkének megfelelően a Társulási Tanácsban a Tanács elnöke elnököl, és előterjeszti a Közösség álláspontját. A Társulási Bizottságban, annak eljárási szabályzatának megfelelően, a Bizottság képviselője elnököl és előterjeszti a Közösség álláspontját.

3. cikk

Az Európa-megállapodás 124. cikkében meghatározott értesítést az Európai Közösség nevében a Tanács elnöke helyezi letétbe. Ezen értesítést a Bizottság elnöke helyezi letétbe az Európai Szén- és Acélközösség, valamint az Európai Atomenergia-közösség nevében.

Kelt Brüsszelben, 1994. december 19-én.

a Tanács részéről

az elnök

K. Kinkel

a Bizottság részéről

az elnöks

J. Delorsaz

[1] HL C 315., 1993.11.22., 103. o.

--------------------------------------------------
A Tanács határozata

(1994. december 19.)

az Európai Közösség és a Dél-afrikai Köztársaság között az együttműködési megállapodás megkötéséről

(94/822/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. és 130y. cikkére, összefüggésben 228. cikke (2) bekezdésének első mondatával és (3) bekezdésének első albekezdésével,

tekintettel a Bizottság javaslatára,

tekintettel az Európai Parlament véleményére [1],

mivel az Európai Tanács által 1993. október 29-én kibocsátott általános iránymutatások, a Dél-Afrikával való jövőbeli fejlesztési együttműködésről szóló, 1993. május 25-i tanácsi határozat és a Tanács által az Európai Unióról szóló szerződés J.3. cikke alapján elfogadott, a demokratikus és soknemzetiségű Dél-Afrikába való átmenet támogatásáról szóló együttes fellépésről szóló, 1993. december 6-i 93/678/KKBP tanácsi határozat [2] megfelelő együttműködési keret létrehozásáról rendelkezik az átmenet gazdasági és társadalmi alapjainak megszilárdítása érdekében;

mivel 1994. április 18-i és 19-i ülésén a Tanács úgy határozott, hogy Dél-Afrikára vonatkozóan intézkedési csomagot fogad el, beleértve egy megállapodás gyors megkötésének ajánlatát is;

mivel a Közösségnek a külkapcsolatok terén kitűzött céljai elérése érdekében jóvá kell hagynia a Dél-Afrikával tárgyalt együttműködési megállapodást,

A KÖVETKEZŐKÉPPEN HATÁROZOTT:

1. cikk

Az Európai Közösség és a Dél-afrikai Köztársaság között az együttműködési megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A megállapodás 8. cikkében előírt értesítést a Közösség nevében a Tanács elnöke küldi meg.

3. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1994. december 19-én.

a Tanács részéről

az elnök

K. Kinkel

[1] 1994. november 30-i vélemény (a Hivatalos Lapban még nem tették közzé).

[2] HL L 316., 1993.12.17., 45. o.

--------------------------------------------------
A Tanács határozata

(1994. december 19.)

az egyrészről az Európai Gazdasági Közösség, másrészről Dánia kormánya és Grönland helyi kormánya között létrejött halászati megállapodás módosításáról szóló, levélváltás formájában létrejött megállapodás megkötéséről

(94/829/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 43. cikkére, összefüggésben a 228. cikke (3) bekezdésének első albekezdésével,

tekintettel a Bizottság javaslatára [1],

tekintettel az Európai Parlament véleményére [2],

mivel az 1984. március 13-án aláírt, az egyrészről az Európai Gazdasági Közösség, másrészről Dánia kormánya és Grönland helyi kormánya között létrejött halászati megállapodás 1995. január 31-én lejár [3];

mivel a 15. cikknek megfelelően, a megállapodás bármely fél részéről történő felmondása hiányában a megállapodás további hatéves időtartamra meghosszabbodik;

mivel tárgyalásokat folytattak azzal a céllal, hogy a megállapodást oly módon módosítsák, hogy az magában foglalja a halászati ágazatban a közösségi hajótulajdonosok és a grönlandi vállalkozások között a közös vállalatok és közös vállalkozások létrehozásának elősegítésére irányuló rendelkezéseket;

mivel az Európai Közösségnek érdekében áll, hogy jóváhagyja a halászati megállapodás módosításáról szóló, levélváltás formájában létrejött megállapodást,

A KÖVETKEZŐKÉPPEN HATÁROZOTT:

1. cikk

Az egyrészről az Európai Gazdasági Közösség, másrészről Dánia kormánya és Grönland helyi kormánya között létrejött halászati megállapodás módosításáról szóló, levélváltás formájában létrejött megállapodást az Európai Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a levélváltás formájában létrejött megállapodásnak a Közösséget jogilag kötelező aláírására jogosult személyeket.

3. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1994. december 19-én.

a Tanács részéről

az elnök

J. Borchert

[1] HL C 282., 1994.10.8., 6. o.

[2] HL C 341., 1994.12.5.

[3] HL L 29., 1985.2.1., 9. o.

--------------------------------------------------
A Tanács és a Bizottság határozata

(1994. december 19.)

egyrészről az Európai Közösségek és tagállamaik, másrészről Románia közötti Európa-megállapodás megkötéséről

(94/907/ESZAK, EK, Euratom)

AZ EURÓPAI UNIÓ TANÁCSA,

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre és különösen annak 238. cikkére, összefüggésben 228. cikke (2) bekezdésének második mondatával és (3) bekezdésének második albekezdésével,

tekintettel az Európai Szén- és Acélközösséget létrehozó szerződésre,

tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,

tekintettel az Európai Atomenergia-közösséget létrehozó szerződés 101. cikkének megfelelően adott tanácsi jóváhagyásra,

tekintettel az Európai Parlament hozzájárulására [1],

mivel az egyrészről az Európai Közösségek és tagállamaik, másrészről Románia közötti 1994. február 1-jén Brüsszelben aláírt Európa-megállapodást jóvá kell hagyni,

ELHATÁROZZÁK:

1. cikk

A Tanács és a Bizottság az Európai Közösség, az Európai Szén- és Acélközösség, valamint az Európai Atomenergia-közösség nevében jóváhagyja az egyrészről az Európai Közösségek és tagállamaik, másrészről Románia közötti Európa-megállapodást, a csatolt jegyzőkönyvekkel, levélváltásokkal és nyilatkozatokkal együtt.

Az első bekezdésben említett okmányokat csatolták ehhez a határozathoz.

2. cikk

(1) A Közösségnek a Társulási Tanácsban követendő álláspontját az Európai Közösségeket létrehozó szerződések idevágó rendelkezéseivel összhangban, a Bizottság javaslatára a Tanács vagy – adott esetben – a Bizottság határozza meg.

(2) Az 1. cikkben említett megállapodás 107. cikkének megfelelően a Társulási Tanácsban a Tanács elnöke elnököl, és képviseli a Közösség álláspontját. A Társulási Bizottságban – annak eljárási szabályzata szerint – a Bizottság képviselője elnököl, és képviseli a Közösség álláspontját.

3. cikk

Az 1. cikkben említett megállapodás 125. cikkében előírt értesítést a Tanács elnöke küldi meg az Európai Közösség nevében. Az Európai Szén- és Acélközösség, valamint az Európai Atomenergia-közösség nevében ezt az értesítést a Bizottság elnöke küldi meg.

Kelt Brüsszelben, 1994. december 19-én.

a Tanács részéről

az elnök

K. Kinkel

a Bizottság részéről

az elnök

J. Delor

[1] HL C 315., 1993.11.22., 103. o.

--------------------------------------------------